Полазак Црнoгoрца у бој
О с Богом, с Бoгoм, љубо!
У крвав хитам бој,
Да браним од злотвора
Слободу и род мој! —

Отиди, мој драгане,
Притакни овај цв’јет;
Отиди весео, храбар
Паст’ мора душман клет!

Та нема веће славе
Од борбе за род свој,
И за-њ се лавски борит’
Отид’ Милане мој!

Безсмртно свак c’ увјенча,
Ко за род гине, мре;
Та боље и не живјет,
Нег душман да нас тре!

Те ако, мој драгане,
Погинеш у тај бој:
Проћ’ неће дуго вр’јеме,
Нараст’ ће синак твој.

Тад ћу му ја Србкиња
Опасат’ бритки мач,
Нек тебе свети мртва,
А мени стјеши плач!

Извор 
Милић Р. 1870. Сербобранке: лиричне родољубне пјесме. На Цетињу, у државној Печатњи. стр. 3.

Ристо Милић